Lovelie Stanley Numa

Lovelie Stanley Numa fèt Pòtoprens, se yon jounalis ak responsab medya sou entènèt Impulse webmedias   .

 Biyografi 
Lovelie Stanley Numa  fèt 3 fevriye nan Pòtoprens, se la li grandi e li te fè premye pa li nan mond medya ak aktivite sosyal. Li te kòmanse etidye syans kontablite nan University of Port-au-Prince, konnen sou ansyen non sa a Enstiti Jesyon ak Kontabilite (igc), kote li te genyen yon diplòm siperyè. Aprè sa li te tounen konplete etid li nan kominikasyon ak jounalis nan sant fòmasyon an nan kominikasyon ak nan administrasyon    .

Lovelie gen plizyè lòt fòmasyon nan divès domèn tankou : Dwa moun, sèks, sekirite ak Ange Gardien Sécurité SA, epi nan sante ak jounalis envestigasyon. Angajman li nan anviwònman pwofesyonèl li te mennen l swiv lòt fòmasyon espesifik ankò ak òganizasyon entènasyonal (accled). Depi jen 2019, li te okipe pòs direktris Impulse WebMedias, sa ki te vin fè li vin youn nan fanm ayisyen kap dirije yon medya dijital an Ayiti    .

Kòm kowòdonatris jeneral ak fondatè Kolektif Jounalis Ayisyen ki Angaje (cojhee), Lovelie patisipe aktivman nan konsyantizasyon ekolojik atravè inisyativ tankou pwogram "planèt vèt". Li se ko-prezantatè pwogram "pawòl devlòpman dirab", kap fè pwomosyon pou 17 objektif devlopman dirab an Ayiti sou televizyon nasyonal Ayiti .

Lovelie te menm patisisipe antanke vis-prezidant nan seksyon ayisyen Inyon Entènasyonal Laprès Frankofòn nan lane 2017. Li se korespondan plizyè lòt medya anliy, sitou pou pwogram "so on dit quoi" sou rfi ak zcl nouvèl nan Gwadloup. Konsa li te vin ranfòse enfliyans li nan medya ak sou rezo yo sou yon echèl mondyal . Angajman Lovelie ale pi lwen pase kad medya yo. Li se tou kowòdonatris jeneral ak manm fondatè asosyasyon "Nouvo Jenerasyon pou Edikasyon ak Devlopman Ayiti (GNEDH)", yon inisyativ li te lanse an 2019 pou sipòte edikasyon ak devlopman an Ayiti.

Atravè pwojè li "yon Ayiti dirab nan yon planèt vèt", Lovelie travay pou sansibilize e pwomouvwa pwoteksyon anviwònman ak devlopman dirab ann Ayiti. Pwojè sa a, ki te sipòte pa Inyon Ewopeyèn, Anbasad Lafrans an Ayiti, Biwo Pwoteksyon Sitèayen (OPC) ak plizyè lòt patnè ankò, tout sa yo montre angajman li nan kreye yon enpak wòdpòte an Ayiti ak nan rès mond lan.

 Viktim yon atak 
Lovelie Stanley Numa te viktim yon atak nan dat 19 out 2023 ,  pandan li t ap fè travay jounalis li nan kafou Ayewopò a. Gen de (2) moun ki te atake l kòm manm laprès pandan tap fè yon entèvyou ak Frè Luckson nan Fondasyon zòn pa fè moun sou kondisyon ensekirite e kòman li ka afekte timoun ki nan òfelina nan Lilavois.      .

AHML te kondane zak sa a ak tout fòs yo epi mande lapolis ak tout otorite jidisyè yo pou yo louvri yon ankèt epi pouswiv moun ki te komèt zak sa a  . Asosiyasyon sila, angaje depi septanm 2016 pou yon laprès responsab sou entènèt la, ensiste sou nesesite pou kontwole sektè a. E pou anpeche atak sa yo fèt sou pwofesyonèl laprès yo pandan li rekòmande tou pou gen plis rekritman jounalis kalifye ak etik nan domèn medya an    [  ].  .

 Menase ak vyòl 
Lovelie Stanley Numa denonse li te resevwa menas sou telefòn li nan men moun ke yo pa rive idantifye aprè li te patisipe nan yon mach pou mande jistis pou jounalis Rospide Pétion yo te asasinen nan dat 12 jen 2019. Se te 16 jwen nan menm ane an.

Dapre jounal Loop News ak lòt moun, Lovelie Stanley Numa rapòte li te resevwa mesaj ki menas vyòl, li di : "Si w te gen enkyetid, ou pa t ap nan lari yon dimanch pou w demonse . Ou pral jwenn sa ou merite."  Fiyanse jounalis lan te kontakte Direksyon Santral Polis Jidisyè (DCPJ) pou l louvri yon ankèt daprè lalwa    .

 Distenksyon ak rekonesans 

 Rekonèt pou lidèchip li nan frankonfoni an, Lovelie se youn nan dis (10) jèn fanm yo chwazi pandan twazyèm lekòl ete frankonfoni nan Tunis an 2010. Li kontinye jwe yon wòl aktif nan pwomosyon frankofoni a ak valè li yo atravè aksyon li yo ak kolaborasyon entènasyonal    .
 An Desanm 2020, Lovelie te resevwa yon sètifika ekselans pou kontribisyon jounalis li nan pwomosyon anviwònman an Ayiti pa Acledda.
 Li te onore tou nan Jounen Entènasyonal Fanm 2021 pa Team Password, mete aksan sou modèl li nan lidèchip fi nan pouswit yon avni ki pi egal.
 Lovelie Stanley Numa te onore an 2022 kòm dofen fanm   .

 Referans 

Kategori:Jounalis ayisyen
Kategori:Ayisyen
Kategori:Feminis